Lav et referat af nedenstående tekst:

Tekst:
Ikke mindre end 227 duer fra Nibe Racedueklub havde fundet vej til udstillingen i Nibe. Hans Jørgen Nielsen er en af dem, der har været med fra klubben siden den begyndte tilbage i 1955. I 60 år har han holdt duer, og søndag viste han nogle af pragteksemplarerne frem på hobbydyrsudstillingen. Inden weekendens strabadser er duerne blevet vasket og plejet, og også øjenranden er blevet smurt, så den har den helt perfekte, røde farve. - De skal være så rene og hvide som muligt, siger Hans Jørgen Nielsen. Lørdag blev fjerkræene bedømt af en dommer, der dømmer dyr i hele Europa. Både lokale hobbyforeninger og enkeltpersoner viste deres dyr frem til hobbydyrsudstillingen. Omkring 200 personer lagde vejen forbi udstillingen i weekenden. - Det er faktisk gået rigtig godt. For Racedueklubbens vedkommende er der uddelt ti guldmedaljer på 227 duer, hvilket er ekstremt flot, siger Niels Kristian Hæsum Pedersen, der er formand for Racedueklubben og medarrangør af udstillingen.

Referat:
Himmerlands største hobbydyrsudstilling fandt sted i weekenden, hvor 450 stykker fjerkræ kurrede og skræppede under samme tag.